el el el el el el el el el el el el el el el el el el el el el el el el el el el el el el el el de el en el de el de el el el el el el en el fr it el el el el el el el el el el el el el el el el el el el el el el el el el el el el el el el el el el el el el it el el el el el el el el el el el el el el
Η Ναταλία Χατζηγιαννίδου (γεννήθηκε 19 Ιουλίου 1979 στη Φλώρινα) είναι Ελληνίδα ποδοσφαιρίστρια, η οποία αγωνίζεται συνήθως ως μέσος,[1][2] αρχηγός της Εθνικής Ελλάδας γυναικών. Συμμετείχε στους Ολυμπιακούς Αγώνες του 2004 στην Αθήνα και είναι κάτοχος του ρεκόρ διεθνών συμμετοχών με την εθνική ομάδα με τουλάχιστον 161 αγώνες.[3]
* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα.
Ξεκίνησε τα πρώτα της ποδοσφαιρικά βήματα σε ηλικία 12 ετών στον Φιλυριακό Φλώρινας (ομάδα της γενέτειρας πόλης) το 1991, έτος ίδρυσης της ομάδας. Με την ομάδα του Φιλυριακού κατέκτησε ένα Πανελλήνιο πρωτάθλημα το 2000.[4] Η θητεία της Χατζηγιαννίδου στον νεοσύστατο σύλλογο συνέπεσε με τα καλύτερά του χρόνια. Κατέκτησε αρχικά το Περιφερειακό Πρωτάθλημα τη σεζόν 1992–93 και ανέβηκε στην πρώτη κατηγορία και εκτός από τον τίτλο του 2000, ήταν επίσης δεύτερος το 1998, το 2001, το 2002 και το 2004 και τρίτος το 1999. Οι επιτυχίες περιλαμβάνουν παρουσίες σε ευρωπαϊκά τουρνουά όπως το Women's Cup of Italy (έκδοση της Σικελίας το 2003), που διοργανώθηκε από κοινού από την UEFA και την Ιταλική Ποδοσφαιρική Ομοσπονδία (FIGC), όπου ο σύλλογος τιμήθηκε από την τελευταία, το Διεθνές Τουρνουά Pecquencourt μεταξύ άλλων[5] και ένας νικηφόρος φιλικός αγώνας με 3–0 απέναντι στην εθνική ομάδα γυναικών για το Φεστιβάλ Πρεσπών του 2005 (27 Αυγούστου), όπου η Χατζηγιαννίδου σημείωσε το τρίτο γκολ.[6]
Τον Ιανουάριο του 2008 πραγματοποιήθηκε η μεταγραφή της στον ΠΑΟΚ, με τον οποίο κατέκτησε 12 πρωταθλήματα και 5 κύπελλα με την ομάδα της Θεσσαλονίκης, αλλά και είχε 30 συμμετοχές σε οκτώ σεζόν στο Τσάμπιονς Λιγκ Γυναικών.[4][7][8] Μετά από 13 χρόνια προσφοράς στην ομάδα τον Νοέμβριο του 2020, η παίκτρια προχώρησε σε διαδικασίες προκειμένου να μείνει ελεύθερη, καθώς φέρεται πως είχε έντονα παράπονα στον τρόπο που την αντιμετώπιζε ο σύλλογος της Θεσσαλονίκης.[9] Την 1η Απριλίου 2021 ανακοινώθηκε η μεταγραφή της στον Αγροτικό Αστέρα Ευόσμου Θεσσαλονίκης, ομάδα με την οποία αγωνίστηκε για μία σεζόν.[10]
Τον Ιανουάριο του 2022 μεταγράφηκε στον Αστέρα Ρεθύμνου[3] και κάνοντας ντεμπούτο της στις 13 Μαρτίου στα πλαίσια της 13ης αγωνιστικής της Womens' Football League.[11]
Εμβληματική μορφή του ελληνικού γυναικείου ποδοσφαίρου, έκανε το ντεμπούτο της στην εθνική γυναικών στις 2 Νοεμβρίου 1997,[12] συμμετείχε στην Ολυμπιάδα της Αθήνας το 2004 (η εθνική κατέλαβε τη 10η θέση) και στις 8 Μαρτίου 2016 ξεπέρασε τον Γιώργο Καραγκούνη με την 140ή εμφάνισή της σε εμφανίσεις σε εθνικό αντιπροσωπευτικό συγκρότημα ποδοσφαίρου.[8][13][14]
Πρωτάθλημα Ελλάδας : 2000
Πρωτάθλημα Ελλάδας (12) : 2008, 2009, 2010, 2011, 2012, 2013, 2015, 2016, 2017, 2018, 2019, 2020
Κύπελλο Γυναικών (5) : 2013, 2014, 2015, 2016, 2017
Ελλάδα στους Θερινούς Ολυμπιακούς του 2004
↑ «Η μπάλα είναι γένους… θηλυκού!». Ανακτήθηκε στις 16 Ιουνίου 2022.
↑ «Natalia Chatzigiannidou». Ανακτήθηκε στις 16 Ιουνίου 2022.
↑ 3,0 3,1 «Η ρεκορντγούμαν και εμβληματική αρχηγός της Εθνικής Ελλάδας, Ναταλία Χατζηγιαννίδου, στον Αστέρα Ρεθύμνου!». Ανακτήθηκε στις 16 Ιουνίου 2022.
↑ 4,0 4,1 «Άρθρο - αφιέρωμα για τη διεθνή αρχηγό και "βαρόμετρο" των γηπέδων Ναταλία Χατζηγιαννίδου». Ανακτήθηκε στις 16 Ιουνίου 2022.
↑ «"Μορφωτικός Εκπολιτιστικός Όμιλος Φιλυριακός Φλώρινας"». Ανακτήθηκε στις 22 Ιουνίου 2022.
↑ «M.E.A.O.``FILYRIAKOS``FLORINAS». Ανακτήθηκε στις 22 Ιουνίου 2022.
↑ «Ναταλία, η ηγέτιδα!». Ανακτήθηκε στις 16 Ιουνίου 2022.
↑ 8,0 8,1 «Olympic Women's Football Tournaments Athens 2004 – Squad List: Greece (GRE)». FIFA. Αρχειοθετήθηκε από το πρωτότυπο στις 2015-09-06. https://web.archive.org/web/20150906013026/http://www.fifa.com/tournaments/archive/womensolympic/athens2004/teams/team%3D1884896/index.html. Ανακτήθηκε στις 2 October 2015.
↑ «Αποχωρεί από τον ΠΑΟΚ η Χατζηγιαννίδου». Ανακτήθηκε στις 16 Ιουνίου 2022.
↑ «Ποδόσφαιρο Γυναικών: Ανακοίνωσε τη Ναταλία Χατζηγιαννίδου ο Αγροτικός Αστέρας». Ανακτήθηκε στις 16 Ιουνίου 2022.
↑ «Ναταλία Χατζηγιαννίδου: «Συνθήκες που θέλει να δουλεύει κάθε παίκτρια – Δε μας αγχώνει το Κυριακάτικο ματς»». Ανακτήθηκε στις 16 Ιουνίου 2022.
↑ «Η Ναταλία έφτασε τον Καραγκούνη!». Ανακτήθηκε στις 16 Ιουνίου 2022.
↑ «Η ήττα, το κέρδος και το ρεκόρ στην Εθνική ποδοσφαίρου Γυναικών». Ανακτήθηκε στις 16 Ιουνίου 2022.
↑ «ΡΕΚΟΡ ΔΙΕΘΝΩΝ ΣΥΜΜΕΤΟΧΩΝ Η ΝΑΤΑΛΙΑ ΧΑΤΖΗΓΙΑΝΝΙΔΟΥ ΜΕ ΤΗΝ ΕΘΝΙΚΗ». Ανακτήθηκε στις 16 Ιουνίου 2022.